વડોદરા | પોર પાસેના દર્શન હોટેલની સામે કાન્તિભાઇ વસાવાને એક્સિડન્ટ થતાં તેઓ ગંભીર રીતે ઘાયલ થયા હતા. 108એ ઘટનાસ્થળે પહોંચીને તેમને સારવાર માટે હોસ્પિટલમાં ખસેડ્યા હતા. તેમના ખિસ્સામાં રહેલી તેમની સોનાની ચેઇન, બે વીંટી તથા પર્સ એમ કુલ 70 હજારની મતાની વસ્તુઓ વાનમાં જ રહી ગઇ હતી. 108ના ડ્રાઇવર જીતેન્દ્ર પુરોહિત તથા ઇમર્જન્સી મેડિકલ ટેક્નિશિયન ઇલ્યાસ શેખને આ વસ્તુઓ મળી હતી. તેઓએ તરત જ દર્દીને ફોન કરીનેે તમામ વસ્તુ દર્દીની દીકરી ગીતાબેન વસાવાને પરત કરી હતી.